
Parlamentul României

Camera Deputaţilor

Comisia pentru muncă şi protecţie socială
	Bucureşti,
	28 ianuarie 2021

	Nr.
	4c-9/149


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind aprobarea Ordonanţei de urgenţã a Guvernului nr.10/2020 pentru completarea Legii nr.263/2010 privind sistemul unitar de pensii publice, trimis Comisiei pentru muncă şi protecţie socială pentru dezbatere pe fond, în procedură de urgență, cu adresa nr. PLx 94/2020 din 9 martie 2020.
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

PREŞEDINTE,
OANA SILVIA ŢOIU

Parlamentul României

Camera Deputaţilor

Comisia pentru muncă şi protecţie socială
	Bucureşti,
	28 ianuarie 2021

	Nr.
	4c-9/149


R A P O R T

asupra proiectului de Lege  privind aprobarea Ordonanţei de urgenţã a Guvernului nr.10/2020 pentru completarea Legii nr.263/2010 privind sistemul unitar de pensii publice
În temeiul art.94 şi 114 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 94/2020 din 9 martie 2020, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţã a Guvernului nr.10/2020 pentru completarea Legii nr.263/2010 privind sistemul unitar de pensii publice.
Proiectul de lege are ca obiect de reglementare aprobarea OUG nr.10/2020 prin care se modifică Legea nr.263/2010 în sensul instituirii dreptului de pensie pentru limită de vârstă, cu reducerea vârstei standard de pensionare cu 20 de ani, pentru persoanele care au desfăşurat activităţi miniere în subteran cel puţin 50% din timpul normal de muncă în luna respectivă, în domeniul prospecţiunii, explorării, dezvoltării, exploatării, preparării/sau prelucrării, concentrării, conservării şi închiderii minelor, din cadrul unităţilor de prospecţiuni şi explorări geologice, dacă au un stagiu de cotizare de cel puţin 20 de ani, realizat în aceste activităţi.
Proiectul de lege a fost adoptat de Senat în şedinţa din 2 martie 2020.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.78/5.02.2020)

· avizul favorabil al Consiliului Economic şi Social (nr.590/4.02.2020)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/124/26.03.2020)

· avizul favorabil al Comisiei pentru industrii și servicii 
(nr.4c-3/90/02.04.2020).
· avizul favorabil al Comisiei pentru egalitatea de şanse pentru femei şi bărbaţi (din 02.04.2020).
La dezbaterile care au avut loc în şedinţa online a comisiei din 26 ianuarie 2021 a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, domnul Alin Ignat – Secretar de Stat în Ministerul Muncii și Protecției Sociale.
La lucrările comisiei şi-au înregistrat prezenţa 18 deputaţi, din totalul de 18 membri ai comisiei.

Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune plenului Camerei Deputaţilor adoptarea proiectului de lege în forma prezentată de Senat.


PREŞEDINTE,



SECRETAR,


Oana Silvia Ţoiu


Tudor Polak

Întocmit, 

Consilier parlamentar Elena Anghel

Consilier parlamentar Ana Camelia Revenco

